Êzidîyê ke Ewropa de yê xo seba festîvala kulturî amade kenê.  Bi slogana "Şengalî rê xoserîye, Rojakewtena Mîyanêne rê aşitîye”  bajarê Bîelefeldî yê Almanya de Festîvala Kulturî ya Êzdîxanî ya 1'ine do bêra viraştene.
Festîvale goreyê kultur û adetanê Êzidîyan ameyê amadekerdene. Komîteya Amadekarî ya Festîvale eşkerayîye weşanaye û seba tewrbîyayîşî veng da. Eşkerayîye de ame vatene, bi coşêke girdî ma festîvala xo ya yewine bi ruhê Mamê Êzdîxanê Mam Zekî Şengalî bivirazê û yewîya xo qetî bikerê. Komîte da zanayene, heme komeleyanê Êzidîyan rê, selahîyetdaranê Şaredarîya Bîelefeldî rê û partîyanê sîyasîyan ê Almanya rê seba festîvale dawetî ameyê şawitene.
Bernameyê festîvale dewlemend o. Goreyê naye zî; Hozan Şemdîn, Hozan Xemdar & Harîmane, Şaîr Hacî Qîranî, Dexîl Osman, Narînxane, Koroyê NÇÊ, Tîtalê Feyzo, Folklor, Hamît Bahoz do hunerê xo pêşkêş bikerê.”
